Ertandemningen

Ertandemningen er en demning langt nede i elven Yalong i Kina, en sideelv til Yangtze i provinsen Sichuan. Demningen er en buedam som er 240 – 245 meter høy og 710 meter lang, og har installert seks generatorer med en vannkraftkapasitet på 6 x 550 MW, i alt 3 300 MW som gjør den til verdens 13. kraftigste vannkraftverk. Utbygger er Ertan Hydopower Development Corp Ltd. Total årlig kraftproduksjon er 17 TWh, som tilsvarer om lag 15 % av hele Norges kraftproduksjon. Demningen ble påbegynt i september 1991 og stod ferdig 26. desember 1999. De største demningene i Yalong-elva blir Jinping 2 (4 800 MW), Jinping 1 (3 600 MW), Ertandemningen (3 300 MW) og Guandidemningen (2 400 MW). I alt vil tolv demninger ha en samlet kapasitet på 22 800 MW, litt mer enn De tre kløfters demning med sine 22 300 MW. Referanser Eksterne lenker China Dams Arkivert 18. april 2009 hos Wayback Machine. – «Ertan Dam». China's highest arch dams – China Comittee on Large Dams (Chincold). Besøkt 10. januar 2012.